Անդրոմեդա (նկար, Ռեմբրանդ)

**Անդրոմեդա** (), հոլանդական գեղանկարչության Ոսկե դարաշրջանի կտավ՝ նկարված Ռեմբրանդի կողմից։ Կտավը հիմա գտնվում է Մաուրիտշուիս քաղաքում։ Անդրոմեդան Ռեմբրանդի գեղանկարչության պատմության մեջ դիցաբանական կերպար պատկերող առաջին նկարն է։ Սյուժեն վերցված է Օվիդիոսի Մետամորֆոզներ պատմությունից։

## Դիցաբանություն
Մետամորֆոզ աշխատության մեջ Անդրոմեդան Եթովպիայի թագավոր՝ Կեֆեյի և թագուհի Կասիոպեայի դուստրն է։ Կասիոպեյան պարծենում է իր գեղեցկությամբ՝ պնդելով, որ նա ավելի գեղեցիկ է, քան Յունոնան՝ աստվածների և հավերժահարսերի թագուհին։ Կասիոպեայի պնդումներից վիրավորված՝  Նեպտունը ծովային հրեշին ուղարկում է Եթովպիայի ափեր։ Նեպտունը կարող էր հանդարտվել միայն թագավորի գեղեցիկ դստերը՝ Անդրոմեդային ծովային հրեշին զոհաբերելուց հետո։ Կտավում Անդրոմեդան պատկերված է մերկ, շղյթայված, ափամերձ ժայռերի մոտ ծովային հրեշին սպասելիս։ Պերսևսն անցնելով նկատում է գեղեցիկ աղջկան։ Նա ծնողներին առաջարկում է՝  փրկել աղջկան, եթե  թույլ տան նրա հետ ամուսնանալ։ Թագավորն ու թագուհին համաձայնվում են, և Անդրոմեդան փրկվում է։

## Կույսը վտանգի մեջ
Կտավում պատկերված է փորձանքի  մեջ գտնվող աղջկա դասական օրինակ, երբ մի գեղեցիկ երիտասարդ կին հայտնվում է վտանգավոր իրավիճակում, որը սովորաբար կապված է հրեշի հետ կամ գերի է ընկնում։ Կույսին կարող է փրկել միայն հերոսը, որի հետ սովորաբար ամուսնանում են։ Նկարում Անդրոմեդայի դեմքն ունի  տխուր արտահայտություն, քանի որ նա ամբողջովին կապկպված է և չի կարողանում  շարժվել։ Այս նկարում Պերսևսը չի հայտնվում, բայց նմանատիպ աշխատանքներում տեսանելի է հերոսական և նրբագեղ լույսի ներքո պատկերված Պերսևսը, որը ներկայացվում է տաք գույներով և հերոսական կեցվածքներով։

## Գեղեցկության պատկերում
Տիցիանի նման շատ նկարիչներ, պատկերել են այս պատմությունը՝ մեկ կոմպոզիցիայում ցուցադրելով Անդրոմեդային, նրա փրկիչ՝ Պերսևսին և ծովային հրեշին։ Մետամորֆոզում նկարագրված նրա գեղեցկությունը ներկայացված է մի քանի այլ աշխատանքներում, իսկ Պերսևսը՝ որպես նրա փրկարար։ Այս աշխատանքում Ռեմբրանդը շեղվելով դասական պայմանականություններից, Անդրոմեդայի կերպարը ներկայացրել է ոչ թե  հմայիչ գեղեցկուհու, այլ  վախեցած աղջիկա տեսքով։ Կտավում այլ կերպարներ չկան, բայց աղջկա հալածված հայացքը լարվածություն է ստեղծում պատմվածքի մեջ։

Կտավը Ռեմբրանդի՝ իդեալականացված գեղեցկությունը մերժելու օրինակ է։ Ռեմբրանդը չէր հավատում, որ իսկական գեղեցկություն գոյություն ունի և կանանց նկարում էր այնպես, ինչպես տեսնում էր նրանց՝ բնական, ոչ կատարյալ։

Ռեմբրանդը՝ «Դիանան իր հավերժահարսերով լողանում է Ակտեոնի և Կալիստոյի հետ», «Դանայա» դիցաբանական կտավներում,  աղջիկներին  պատկերել է մերկ։

## Պատկերասրահ

Պատկեր:Vasari, perseo e andromeda, studiolo.jpg|Պերսևս և ԱնդրոմեդանՋորջո Վազարի (1570)
Պատկեր:D'arpino-Andromède.jpg|Պերսևս և ԱնդրոմեդաՋուզեպե Սեզարի (1568-1640)
Պատկեր:Persus and Andromeda by Joachim Wtewael.jpg|Պերսևս և ԱնդրոմեդաՅոախիմ Այթեվալ, Լուվր
Պատկեր:Peter Paul Rubens - Andromeda - Google Art Project.jpg|Պերսևսը ազատում է ԱնդրոմեդայինՌուբենս
Պատկեր:Delacroix Andromeda.jpg|Պերսևս և ԱնդրոմեդաԷժեն Դելակրուա
Պատկեր:1840 Chasseriau Theodore - Andromeda Chained to the Rock by the Nereids.jpg|Անդրոմեդան շղթայված է ժայռի վրա՝ հավերժահարսերի կողմիցԹեոդոր Շասերիոտ (1840)


## Ծանոթագրություններ

## Արտաքին հղումներ
*Պուբլիուս Օվիդիուս Նասո, Translated by A.D. Melville, *Metamorphoses*, Oxford University Press, 1998.
*Clark, Kenneth, *Rembrandt and the Italian Renaissance.*, New York University Press, 1966

Կատեգորիա:Արվեստի ստեղծագործություններ
Կատեգորիա:Բարոկկո արվեստ
Կատեգորիա:Մաուրիցհեյս պատկերասրահի նկարներ
Կատեգորիա:Մերկ կանանց պատկերով նկարներ
Կատեգորիա:Ջուրը մշակույթում
Կատեգորիա:Ռեմբրանդտի նկարներ
Կատեգորիա:1631 նկարներ